Slaven Belupo će nakon uvodnih koprivničkih priprema 24. lipnja (utorak) otputovati na pripreme u slovensko Zreče gdje će boraviti do 4. srpnja.
Prema riječima sportskog direktora Romana Sovića farmaceuti u Sloveniji za sada imaju ugovorene dvije prijateljske utakmice.
Prva će biti s tamošnjim prvoligašem Koperom koja će se igrati 24. lipnja u Stoicima kod Ptuja, dok je za 3. srpnja u Dravogradu dogovoren susret s rumunjskim prvoligašem Univerzitateom. Postoji mogućnost da farmaceuti na slovenskim pripremama igraju još dvije prijateljske utakmice.